«Չեմ տեսել` ոնց են ուղիղ եթեր ապահովող սարքն անջատել, բայց տեսանկարահանումն անջատվեց, քաղաքացիներին ոստիկանները սկսեցին բերման ենթարկել, մեզ էլ ասացին` իջեք ներքև: Հետո նկատեցի փոխոստիկանապետ Լ. Երանոսյանին , փորձեցի հարցեր ուղղել, նա ձեռքիցս բռնեց և հայհոյեց, դրանից հետո, երբ իմացավ որտեղից եմ, ասաց` «թող ու գնա»,-ներկայացրեց վկան: Ապա ավելացրեց, որ երբ շրջվել է, տեսել է, որ հետ եկած օպերատորին ևս բռնության են ենթարկել, կոտրել տեսախցիկը, նկատել է նաև, որ «Շանթ» հեռուստաընկերության օպերատորին են բռնության ենթարկում` ստիպում ինչ-որ բան ջնջել տեսախցիկից: